สังคมข่าวหุ้นเล็กเซียวหงส์
ดัชนีหุ้นไทย (21 ต.ค.) ปิดตลาด 1,500.37 จุด เพิ่มขึ้น 7.64 จุด มูลค่าซื้อขาย 48,512 ล้านบาท หลังมีแรงซื้อหุ้นกลุ่มขนส่ง-ธนาคารและสื่อสาร ผลักดันดัชนีปิดเหนือ 1,500 จุด เป็นครั้งแรกรอบ 2 สัปดาห์ สัปดาห์หน้ามีแนวโน้มแกว่งตัวต่อไป…
25 ต.ค. 2559

ดัชนีหุ้นไทย (21 ต.ค.) ปิดตลาด 1,500.37 จุด เพิ่มขึ้น 7.64 จุด มูลค่าซื้อขาย 48,512 ล้านบาท หลังมีแรงซื้อหุ้นกลุ่มขนส่ง-ธนาคารและสื่อสาร ผลักดันดัชนีปิดเหนือ 1,500 จุด เป็นครั้งแรกรอบ 2 สัปดาห์ สัปดาห์หน้ามีแนวโน้มแกว่งตัวต่อไป…
*…BWGดูเริ่มเข้ามาเก็งกำไรปลายสัปดาห์นี้ กกพ.จะประกาศรายชื่อผู้ได้รับเลือกให้ขายไฟฟ้า “โครงการโรงไฟฟ้าขยะอุตสาหกรรม” ว่ากันว่า BWG น่าจะได้รับประโยชน์ แม้เลวร้ายสุดBWG ไม่ได้รับเลือก แต่อย่าลืมว่า BWG มีวัตถุดิบขยะอุตสาหกรรมอยู่ในมือจัดว่าได้เปรียบพอควรทีเดียว…
*…COM7 หุ้นอินเทรนด์เปิดจอง iPhone 7 และ iPhone 7 Plus อย่างเป็นทางการ เหล่าบรรดาสาวกไอโฟน แห่จองซื้อคึกคักไม่น้อยทีเดียว ทำให้งบไตรมาส 4/59 น่าจะเติบโตแบบก้าวกระโดด แต่ราคาหุ้นช่วงปรับขึ้นแรงมาพอควร ใช้กลยุทธ์ “ตั้งรับ” น่าจะเหมาะสม…
*…KBANK งบไตรมาส 3/59 ออกมาดูเจ็บช้ำมากสุด…ระยะสั้นๆ ถือว่าดูไม่ดี แต่อย่าลืมนะครับว่า KBANK ตั้งสำรองจนถึงปีหน้าแล้ว…นั่นหมายถึงมีโอกาสปล่อยสินเชื่อก้อนใหญ่ได้อย่างไม่ต้องกังวลอะไร เรียกว่าใช้กลยุทธ์ “ตั้งการ์ดสูง” ไว้ก่อนนั่นเอง…
*…SCC พรุ่งนี้ (26 ต.ค.) ประกาศตัวเลขงบไตรมาส 3/59 จะมีกำไรสุทธิ 14,957 ล้านบาท เพิ่มขึ้น 66% จากงวดเดียวกันปีก่อน ไฮไลท์สำคัญอยู่ที่ “ธุรกิจปิโตรเคมี” ที่เติบโตอย่างต่อเนื่อง ราคาเป้าหมายใหม่จึงอยู่ที่ 600 บาท…
*…หุ้นร้อนประจำวัน 21 ต.ค. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท คราวน์ เทค แอดวานซ์ จำกัด (มหาชน) หรือ AJD, ใบสำคัญแสดงสิทธิในการจองซื้อหุ้นสามัญบริษัท คราวน์ เทค แอดวานซ์ จำกัด (มหาชน) ครั้งที่ 1 หรือ AJD-W1, ใบสำคัญแสดงสิทธิในการจองซื้อหุ้นสามัญบริษัท คราวน์ เทค แอดวานซ์ จำกัด (มหาชน) ครั้งที่ 2 หรือAJD-W2, บริษัท คอมเซเว่น จำกัด (มหาชน) หรือ COM7, บริษัท ฮอท พอท จำกัด (มหาชน) หรือ HOTPOT, บริษัท เน็ตเบย์ จำกัด (มหาชน) หรือ NETBAY ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 25 ต.ค.-2 ธ.ค. 59 ส่วนหลักทรัพย์ที่ขยายช่วงดำเนินการ ได้แก่ บริษัท โรงพยาบาลราชธานี จำกัด (มหาชน) หรือ RJH, บริษัท ที.เอ.ซี. คอนซูเมอร์ จำกัด (มหาชน) หรือ TACC, บริษัท ไทยฟู้ดส์ กรุ๊ป จำกัด (มหาชน) หรือ TFG, ใบสำคัญแสดงสิทธิในการจองซื้อหุ้นสามัญบริษัท ไทยฟู้ดส์ กรุ๊ป จำกัด (มหาชน) ครั้งที่ 1 หรือ TFG-W1 มีผลตั้งแต่  25 ต.ค.-11 พ.ย. 59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น